Da Beziak eastreckd se zwischn om Tyrnaua Higlland (Trnavská pahorkatina) undm ibring Donauhiglland (Dunajská pahorkatina) rund um de namasgembde Stod Trnava. De Noadwestgrenz wead duachn Haptkomm vo de Kloana Karpatn prägd. Duachn Okres fliassn de: Trnávka, Parná und Gidra van Noadwestn hea, im Ostn duachziagd se da Dudváh afm Weg noch Sidn, ba Šúrovce hod da Okres on kloana Otei on da Waag. Im Noadn grenzd ea on an: Beziak Senica, im Ostn on de Beziake Piešťany und Hlohovec, im Sidn on an Beziak Galanta sowia im Westn on de Beziake Malacky, Pezinok und Senec im Bratislavský kraj.